Taco Bell

„Taco Bell“ – amerikiečių greito maisto restoranų tinklas, priklausantis korporacijai „Yum! Brands“, kuri kartu valdo ir „KFC“ bei „Pizza Hut“. Restoranų tinklas veiklą vykdo 21-oje šalyje, kompanija turi kiek daugiau nei 6 tūkst. greito maisto užkandinių, daugiausiai Amerikoje.

 Istorija 
Pirmąjį „Taco Bell“ restoraną kompanijos įkūrėjas Glen Bell atidarė 1962 m. Daunyje, Kalifornijoje. 1964 m. pradėta pardavinėti franšizės teisės į restoranų tinklą. Šiuo metu tik 15 % visų užkandinių priklauso pačiai kompanijai, visi kiti valdomi per verslo tarpininkus. Yum! Brands > Investors > 2013 Annual Report  Oficiali korporacijos finansinė ataskaita. Nuoroda tikrinta 2014-08-23. Prieš pristatydamas „Taco Bell“ prekės ženklą, G. Bell turėjo privatų restoraną „Bell’s Drive-In“, kuriame pardavinėjo dešrainius; kiek vėliau užkandinę pardavė ir po kelerių metų atidarė naują ir tik tako prekiaujančią užkandinę „Taco-Tia“, o po to sekė ir „Taco Bell“, kurią iš pradžių vietiniai vadino „Tay-Kohs“. 1967 m. atidarytas 100-asis restoranas. 1970 m. kompanija tapo vieša, o 1978 m., turėdama daugiau nei 800-ų restoranų tinklą, tapo „PepsiCo“ dalimi. 1997 m. pastaroji kompanija paliko greito maisto pramonę ir naujais „Taco Bell“ šeimininkais tapo „Tricon“.Taco Bell > Company > History  Oficialus kompanijos tinklalapis. Nuoroda tikrinta 2014-08-23.

 Produkcija 
Užkandinėse prekiaujama meksikietiškos virtuvės patiekalais, įskaitant tako, buritas, načios, čalupas, gorditas bei įvairias salotas. Taip pat parduodami įvairūs gaivieji gėrimai bei kokteiliai, desertai, meksikietiški traškučiai ir t. t.Taco Bell > Food Oficialus tinklalapis. Nuoroda tikrinta 2014-08-23. „Taco Bell“ yra sukūręs ir pusryčių meniu, siekiant konkuruoti su kitais greito maisto restoranais, daugiausiai su „McDonald’s“; 2014 m. buvo pristatytas garsusis vaflinis tako.Chritopher Versace (2014-02-25). „Watch Out McDonald’s, Here Comes Taco Bell’s Waffle Taco Breakfast“ Forbes. Nuoroda tikrinta 2014-08-23.

 Restoranų tinklas ir pardavimai 
Pasaulyje yra 6053 „Taco Bell“ restoranai, beveik visi Jungtinėse Valstijose. Šalys, kuriose yra įsikūrę daugiausiai „Taco Bell“ restoranų: Jungtinėse Valstijose (5769), Puerto Rike (36), Kanadoje (35), Gvatemaloje (30), Kosta Rikoje (29), Ispanijoje (10), Panamoje (9), Pietų Korėjoje (8), Indijoje (5), Filipinuose (4), Taivane (3), Jungtinėje Karalystėje (3).Yum! Brands > Company > Global Restaurant’s System  Oficialus kompanijos tinklalalpis. Nuoroda tikrinta 2014-08-23. JAV yra 5769 „Taco Bell“ restoranai, tuo tarpu užsienyje veikia tik 284 užkandinės.Yum! Brands > Investors > Financial Data > Restaurant Counts  Oficialus kompanijos tinklalapis. Nuoroda tikrinta 2014-08-23.

2014 m. antro metų ketvirčio „Taco Bell“ finansiniai rezultatai buvo palankiausi ją valdančiai kompanijai „Yum! Brands“, Jungtinėse Valstijose jos pardavimai didėjo 2 %, kai „KFC“ bei „Pizza Hut“ pardavimai smuko. Brian Solomon (2014-07-16). „Not So Yum! Waffle Tacos Can’t Stem Bleeding At KFC, Pizza Hut“ Forbes. Nuoroda tikrinta 2014-08-23.

 Šaltiniai 

 Nuorodos 

 Oficiali „Taco Bell“ svetainė
 „Taco Bell“ socialiniame tinkle „Facebook“

Kategorija:Restoranų tinklai
Kategorija:JAV įmonės